**Ֆեդերիկա Գուիդի** (իտալ.՝ Federica Guidi, մայիսի 19, 1969(1969-05-19), Մեդոլլա, Էմիլիա Ռոմանիա, Իտալիա), իտալացի ձեռնարկատեր, քաղաքական գործիչ։ Մատտեո Ռենզիի կառավարությունում զբաղեցրել է տնտեսական զարգացման նախարարի պաշտոնը (2014-2016)։

Կենսագրություն
--------------

Ավարտել է Մոդենայի և Ռեջո նել Էմիլիայի համալսարանների իրավաբանական ֆակուլտետները։ Երկու տարի աշխատել է *Rolo Finance* ընկերությունում որպես ֆինանսական վերլուծաբան։ 2002-2011 թվականներին աշխատել է Իտալական արդյունաբերության համընդհանուր դաշնությունում նախ Էմիլիա Ռոմանիա մարզի տարբեր ենթակառուցվածքներում, ապա 2008-2011 թվականներին` կազմակերպության փոխտնօրեն։ Եղել է Բոլոնիայի *Ducati Energia S.p.A* ընկերության փոխտնօրենը, Հռոմի *Aspen Institute Italia* և Միլանի *Fondo Italiano d’Investimento SGR S.p.A.* ընկերությունների տնօրենների խորհրդի անդամ։

2014 թվականի փետրվարի 22-ից Ռենզիի կառավարությունում զբաղեցրել է տնտեսական զարգացման նախարարի պաշտոնը։ Այս նշանակումը տարակարծությունների տեղիք է տվել` պայմանավորված այն հանգամանքով, որ ավելի վաղ Սիլվիո Բերլուսկոնին Ֆեդերիկա Գուիդիին հրավիրել էր իր «Առա'ջ, Իտալիա'» նորացված կուսակցություն, չնայած նա մի քանի անգամ հրաժարվել էր առաջարկից։ Բացի այդ` քննարկվել է հետաքրքրությունների հակասության խնդիրը, քանի որ նրա ընտանեկան *Ducati Energia S.p.A.* ընկերությունը գործարար կապեր է ունեցել *Enel* ընկերության, փոստի և երկաթուղու հետ, որոնք գործել են տնտեսական զարգացման նախարարի ենթակայությամբ։ Պաշտոնավարման հաջորդ օրը Գուիդին հրաժարական է ներկայացրել *Ducati Energia* և *Fondo Italiano d’Investimento* ընկերություններում իր զբաղեցրած պաշտոններից։ 2014 թվականի մայիսի 6-ին Հռոմում Եվրոպայի զարգացած յոթ պետությունների էներգետիկ ընկերությունների ղեկավարների հետ հանդիպման ժամանակ Ֆեդերիկա Գուիդին հայտարարել է «Հարավային հոսք» նախագիծը սատարելու մասին, ինչը մեծ կարևորություն էր ներկայացնում Իտալիայի էներգետիկ ենթակառուցվածքների զարգացման համար։

2016 թվականի մարտի 31-ին Ջանլուկա Ջեմելիի հետ հեռախոսազրույցի հապարակումից հետո հրաժարական է տվել (Պոտենցայի դատախազությունը Ջեմելիի դեմ քննություն էր սկսել *ENI* ընկերության կողմից Վիջանոյում արտադրական թափոններն օգտագործելու օրենքը խախտելու կապակցությամբ. Ջեմելին կասկածվում էր իրավիճակին ապօրինի ազդեցություն ունենալու համար` գործող նախարարի հետ կապեր ունենալով)։ Հայտնվել է, որ Գուիդին խոստացել էր կայունության օրենքում ֆինանսական փոփոխություններ անել, որոնք կհամապատասխանեին Ջեմելիի տնտեսական շահերին (հեռախոսազրույցում նա նաև հիշատակել է սահմանադրական բարեփոխումների նախարար Մարիա Էլենա Բոսկիին, ով Գուիդիի խոսքերով համաձայնել է այդպիսի փոփոխություններ կատարելուն)։ Կառավարության ղեկավար Մատտեո Ռենզիին ուղղված համապատասխան նամակում (Ռենզին այդ պահին ԱՄՆ-ում էր) Գուիդին հերքել է իր մեղքը` հրաժարականը պայմանավորելով քաղաքական նկատառումներով։ *Corriere della Sera* թերթում տպագրած բաց նամակում Գուիդին բացատրել է, որ ինքը միայն կառավարության արդեն ընդունած որոշման մասին հայտնել է այն մարդուն, ում իր ամուսինն էր համարում։ 2016 թվականի ապրիլի 5-ին նախագահ Սերջիո Մատարելլան տնտեսական զարգացման նախարարի ժամանակավոր պաշտոնակատար է նշանակել Մատտեո Ռենզիին։

Ընտանիք
-------

Ֆեդերիկա Գուիդին *Ducati Energia* ընկերության տնօրեն, *Իտալական արդյունաբերության համընդհանուր դաշնության* փոխտնօրեն Գուիդալբերտո Գուիդիի դուստրն է։ Մամուլում հրապարակվել են Գուիդալբերտո Գուիդիի հեռախոսազրույցները ակտիվիստ Լիգա Սևերայի փաստաբան Դոմենիկո Այելոյի հետ (Domenico Aiello), որոնցում նա խոստացել է համագործակցել Այելոյի հետ` վերջինիս շահավետ պաշտոն առաջարկելով։ Ֆեդերիկա Գուիդին 2014 թվականի մարտին` նախարարի պաշտոն զբաղեցնելուց քիչ առաջ, Այելոյին նշանակել է Կատանիայի մի քանի համայնքներում աղբահանությամբ զբաղվող *Geo Ambiente Srl* ընկերության կառավարության արտակարգ կոմիսար։

Ծանոթագրություններ
------------------

1. ↑  "Biografia di Federica Guidi" (in իտալերեն). Governo Italiano. Արխիվացված է the original 2014 թ․ նոյեմբերի 18-ին. Retrieved 2014 թ․ նոյեմբերի 8. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Giorgio Dell’Arti (2014 թ․ փետրվարի 26). "Federica Guidi". *Cinquantamila giorni* (in իտալերեն). Corriere della Sera. Արխիվացված է the original 2014 թ․ նոյեմբերի 8-ին. Retrieved 2014 թ․ նոյեմբերի 8. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "Италия не откажется от "Южного потока"". Pravda.ru. 2014 թ․ մայիսի 6. Retrieved 2014 թ․ նոյեմբերի 8.
4. ↑  Leo Amato, Giuliano Foschini, Marco Mensurati (2016 թ․ մարտի 31). "La ministra Guidi si è dimessa per l'intercettazione con il compagno: "Domani passa l'emendamento"" (in իտալերեն). la Repubblica. Retrieved 2016 թ․ ապրիլի 1.`{{cite web}}`: CS1 սպաս․ բազմաթիվ անուններ: authors list (link)
5. ↑  Antonella Baccaro (2016 թ․ ապրիլի 1). "Guidi e la decisione di dimettersi. La voglia di reagire, poi le pressioni" (in իտալերեն). Corriere della Sera. Retrieved 2016 թ․ ապրիլի 1.
6. ↑  Federica Guidi (2016 թ․ ապրիլի 2). "Guidi: «Una scelta umana sofferta.Non ho rivelato alcun segreto»" (in իտալերեն). Corriere della Sera. Retrieved 2016 թ․ ապրիլի 2.
7. ↑  "Governo, Mattarella affida a Renzi interim del ministero dello Sviluppo economico" (in իտալերեն). la Repubblica. 2016 թ․ ապրիլի 5. Retrieved 2016 թ․ ապրիլի 14. `{{cite web}}`: Cite has empty unknown parameter: `|description=` (help)
8. ↑  Marco Lillo (2015 թ․ դեկտեմբերի 24). "Governo Renzi, il vero ministro Guidi è il papà (che decide le nomine sul treno)" (in իտալերեն). il Fatto Quotidiano. Retrieved 2016 թ․ ապրիլի 1.

Արտաքին հղումներ
----------------

* "Guidi, prima grana per Renzi: quella cena a casa di Berlusconi e l'azienda in affari con lo Stato" (in իտալերեն). la Repubblica. 2014 թ․ փետրվարի 23. Retrieved 2014 թ․ նոյեմբերի 8.